FSS รายได้ดอกเบี้ย-ค่านายหน้าเพิ่ม หนุนกำไรปี 64 โตสนั่น 264% ทะลุ 300 ลบ.
FSS รายงานกำไรปี 64 โต 264% ทะลุ 300 ลบ. จากปีก่อนกำไร 82 ลบ. รับรายได้ดอกเบี้ย-ค่านายหน้าเพิ่มขึ้นเมื่อเทียบกับช่วงเดียวกันของปีก่อน 
28 ก.พ. 2565

บริษัทหลักทรัพย์ ฟินันเซีย ไซรัส จำกัด (มหาชน) หรือ FSS รายงานผลประกอบการงวดปี 2564 มีกำไรสุทธิ ดังนี้

โดยบริษัทมีรายได้ค่านายหน้าจำนวน 1,930.02 ล้านบาท เพิ่มขึ้น 615.27 ล้านบาท หรือเพิ่มขึ้นร้อยละ 46.80 จากปริมาณการซื้อขายหลักทรัพย์เฉลี่ยต่อวันของบริษัทเพิ่มขึ้นจาก 7,432 ล้านบาท เป็น 9,490 ล้านบาท หรือเพิ่มขึ้นร้อยละ 27.69 โดย ณ สิ้นปี 2564 บริษัทมีส่วนแบ่งการตลาดร้อยละ 5.58 และมีมูลค่าซื้อขายเป็นอันดับ 3 เมื่อเทียบกับอุตสาหกรรม
ขณะที่รายได้ค่าธรรมเนียมและบริการจำนวน 113.99 ล้านบาท ลดลง 8.80 ล้านบาท หรือลดลงร้อยละ 7.17 จาก ค่าธรรมเนียมการขายและการรับซื้อคืนหน่วยลงทุนลดลง 12.11 ล้านบาท รายได้ค่าธรรมเนียมที่ปรึกษาทางการเงินลดลง 3.42 ล้านบาท ขณะที่รายได้การจัดจำหน่ายหลักทรัพย์ เพิ่มขึ้น 7.36 ล้านบาท และรายได้จากการวิเคราะห์หลักทรัพย์เพิ่มขึ้น 1.47 ล้านบาท
ด้านรายได้ดอกเบี้ยจากงบการเงินรวมและงบการเงินเฉพาะบริษัทเท่ากับ 130.22 ล้านบาท และ 130.18 ล้านบาท เพิ่มขึ้น 45.45 ล้านบาท และ 45.55 ล้านบาท หรือเพิ่มขึ้น ร้อยละ 53.62 และร้อยละ 53.82 ตามลำดับ จากการเพิ่มขึ้นของดอกเบี้ย เงินให้กู้ยืมเพื่อซื้อหลักทรัพย์เพิ่มขึ้น 52.97 ล้านบาท เนื่องจากปริมาณเงินให้กู้ยืมเพื่อซื้อหลักทรัพย์เพิ่มขึ้นจาก 1.161.61 ล้านบาท เป็น 1,966.26 ล้านบาท เพิ่มขึ้น 804.65 ล้านบาท หรือเพิ่มขึ้นร้อยละ 69.27 เมื่อเทียบกับช่วงเดียวกันกับปีก่อน
ขณะที่รายได้จากเงินฝากสถาบันการเงินและพันธบัตรรัฐบาลลดลง 7.55 ล้านบาท อันเนื่องมาจากการปรับอัตราดอกเบี้ยในตลาดเงิน
ส่วนกำไรผลตอบแทนจากเครื่องมือทางการเงิน จำนวน 165.61 ล้านบาท ลดลง 3.22 ล้านบาท ลดลงร้อยละ 1.91จาก รายได้การค้าหลักทรัพย์ลกลง 6.16 ล้านบาท ขณะที่รายได้จากเงินปันผลเพิ่มขึ้น 2.94 ล้านบาท
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564 เป็นเงินสด 0.10 บาท กำหนดวันที่ไม่ได้รับสิทธิปันผล (XD) 22 มี.ค.2565 และกำหนดจ่าย 17 พ.ค.2565